Britanniassa on havahduttu tyttöjen pahoinpitelyn muotoon, niin sanottuun "rintojen silitykseen", kertoo BBC. Varovaisten arvioiden mukaan ainakin tuhat tyttöä on Englannissa on joutunut rintojen silityksen uhriksi, ja tapa on yleistymässä.

Menetelmässä tytön rintakehää silitetään kuumalla esineellä, jotta rintojen kasvu viivästyisi. Tavoitteena on estää miesten kiinnostus tyttöä kohtaan.

Rintojen silitys on lähtöisin Afrikasta. BBC:n haastattelussa läntisestä Afrikasta lähtöisin oleva "Kinaya" kertoo kohdanneensa asian 10-vuotiaana. Hän kertoo äitinsä sanoneen, että "jos en silitä niitä, miehet tulevat luoksesi seksin takia". Silitys aloitetaankin usein juuri äitien vaatimuksesta.

Videolla Sarian Karim-Kamara kertoo kokemuksistaan:

Jatkuu mainoksen jälkeen Mainos päättyy

‘They used a wooden spoon to destroy my breasts’



Sarian Karim-Kamara underwent breast ironing at 12.



Teachers should be trained to spot the signs of the practice, a union says.https://t.co/URqnL3IL6l pic.twitter.com/X6YpAk4Twd — Victoria Derbyshire (@VictoriaLIVE) March 26, 2019

Rintojen silityksessä rintakehää painellaan tai hierotaan kuumalla kivellä, lusikalla tai vastaavalla. Joskus silitystä täydennetään rintakehään kiedotulla, erittäin tiukalla remmillä. Kivuliaat käsittelyt saattavat kestää kuukausia, ja niistä koituu terveyshaittoja.

Rintojen silitys on länsimaissa vielä melko tuntematon ilmiö. Siitä kärsivät tytöt saattavat esimerkiksi jäädä pois liikuntatunneilta.

Englannissa myös opettajien ammattiliitto on herännyt asiaan. Liitto perääkin koulutusta opettajille, varsinkin liikunnanopettajille, jotta he tunnistaisivat pahoinpitelyn kohteeksi joutuneet tytöt.

Ihmisoikeusliitosta kerrotaan, että rintojen silitystä ei tiedetä tapahtuneen Suomessa.

– Tiedän ilmiön ja kuulin Lontoossa käydessäni, että sitä tapahtuu myös Britanniassa. Suomessa asia ei ole tullut millään tavalla puheeksi, kertoo Johanna Latvala, sukupuolittuneen väkivallan vastaisen työn päällikkö.